Hotărârea Curții (Camera a patra) din 19 octombrie 2023 (cerere de decizie preliminară formulată de Rayonen sad – Nesebar – Bulgaria) – Procedură penală împotriva G. ST. T.
[Cauza C-655/211, G. ST. T. (Proporționalitatea pedepsei în caz de contrafacere)]
[Trimitere preliminară – Respectarea drepturilor de proprietate intelectuală – Directiva 2004/48/CE – Articolul 13 – Procedură penală – Domeniu de aplicare – Prejudiciul suferit de titularul unei mărci ca element constitutiv al infracțiunii – Acordul privind aspectele legate de comerț ale drepturilor de proprietate intelectuală (TRIPS) – Articolul 61 – Carta drepturilor fundamentale a Uniunii Europene – Articolul 51 alineatul (1) – Punere în aplicare a dreptului Uniunii – Competență – Articolul 49 alineatele (1) și (3) – Legalitatea și proporționalitatea pedepselor]
Limba de procedură: bulgara
Instanța de trimitere
Rayonen sad - Nesebar
Părțile din procedura penală principală
G. ST. T.
cu participarea: Rayonna prokuratura Burgas, TO Nesebar
Dispozitivul
Articolul 49 alineatul (1) din Carta drepturilor fundamentale a Uniunii Europene
trebuie interpretat în sensul că
principiul legalității infracțiunilor și pedepselor nu se opune unei legislații naționale care prevede, în cazul utilizării în comerț a unei mărci fără consimțământul titularului dreptului exclusiv, că același comportament poate fi calificat atât drept contravenție, cât și drept infracțiune, fără a cuprinde criterii care să permită delimitarea contravenției în raport cu infracțiunea, infracțiunea fiind descrisă în termeni similari, chiar identici, în legislația penală și în Legea privind mărcile.
Articolul 49 alineatul (3) din Carta drepturilor fundamentale a Uniunii Europene
trebuie interpretat în sensul că
se opune unei dispoziții legislative naționale care prevede o pedeapsă minimă de cinci ani de închisoare în cazul utilizării în comerț a unei mărci fără consimțământul titularului dreptului exclusiv, în mod repetat sau cu consecințe prejudiciabile semnificative.
____________
1     JO C 37, 24.1.2022.